CELEX: 62017CN0257
Language: et
Date: 2017-05-15 00:00:00
Title: Kohtuasi C-257/17: Eelotsusetaotlus, mille on esitanud Raad van State (Madalmaad) 15. mail 2017 – C, A versus Staatssecretaris van Veiligheid en Justitie

14.8.2017   
            
            
               ET
            
            
               Euroopa Liidu Teataja
            
            
               C 269/2
            
         Eelotsusetaotlus, mille on esitanud Raad van State (Madalmaad) 15. mail 2017 – C, A versus Staatssecretaris van Veiligheid en Justitie
   (Kohtuasi C-257/17)
   (2017/C 269/03)
   Kohtumenetluse keel: hollandi
   
      Eelotsusetaotluse esitanud kohus
   
   Raad van State
   
      Põhikohtuasja pooled
   
   
      Apellatsioonkaebuse esitajad: C, A
   
      Vastustaja apellatsioonimenetluses: Staatssecretaris van Veiligheid en Justitie
   
      Eelotsuse küsimused
   
   
               1.
            
            
               Kas nõukogu 22. septembri 2003. aasta direktiivi 2003/86/EÜ perekonna taasühinemise õiguse kohta (ELT 2003, L 251, lk 12; ELT eriväljaanne 19/06, lk 224) artikli 3 lõiget 3 ja Euroopa Kohtu 18. oktoobri 2012. aasta otsust Nolan (C-583/10, EU:C:2012:638) arvestades on Euroopa Kohus pädev vastama Madalmaade kohtu eelotsuse küsimustele, mis puudutavad viidatud direktiivi sätete tõlgendamist kohtuasjas, mille ese on perekonna taasühinemist taotlevate Madalmaade kodanikest isikute pereliikmete õigus riigis elada, kui viidatud direktiiv on Madalmaade õiguse kohaselt muutunud kõnealuste pereliikmete suhtes vahetult ja tingimusteta kohaldatavaks?
            
         
               2.
            
            
               Kas […] direktiivi 2003/86/EÜ […] artikli 15 lõiget 1 ja lõiget 4 tuleb tõlgendada nii, et nendega on vastuolus põhikohtuasjas kõne all olevad liikmesriigi õigusnormid, mis näevad ette, et perekonna taasühinemise raames rohkem kui viis aastat seaduslikult liikmesriigi territooriumil elanud välismaalase eraldi elamisloa taotluse võib jätta rahuldamata, kuna välismaalane ei ole täitnud liikmesriigi õiguses ette nähtud integratsioonimeetmeid?
            
         
               3.
            
            
               Kas […] direktiivi 2003/86/EÜ […] artikli 15 lõiget 1 ja lõiget 4 tuleb tõlgendada nii, et nendega on vastuolus põhikohtuasjas kõne all olevad liikmesriigi õigusnormid, mis näevad ette, et eraldi elamisloa saab anda alles taotluse esitamise kuupäevast?